open-index/open-wikipedia-markdown huggingface dataset:
კუზმა ჩორნი

**ნიკოლოზ კარლოს ძე რომანოვსკი** (ფსევდონიმი **კუზმა ჩორნი**, , დ. 11 (24) ივნისი 1900, ბორკი, მინსკის გუბერნია (ახლა — მინსკის ოლქის კოპილის რაიონი) — გ. 22 ნოემბერი, 1944, მინსკი) — ბელარუსელი და საბჭოთა მწერალი, დრამატურგი და მთარგმნელი. სსრკ-ს მწერალთა კავშირის წევრი (1934).

## ბიოგრაფია 
კუზმა ჩორნი, 1900 წლის 24 ივნისს, გლეხის ოჯახში დაიბადა, დაამთავრა ტიმკოვიჩის სახალხო სასწავლებელი, 1916—1919 წლებში ნესვიჟის პედაგოგიურ სემინარიაში სწავლობდა. 1923 წელს, ბელარუსის სახელმწიფო უნივერსიტეტის პედაგოგიური ფაკულტეტის ლიტერატურის განყოფილებაში ჩააბარა და იმავე წელს გაზეთში „Савецкая Беларусь“ (საბჭოთა ბელარუსი), კუზმა ჩორნის ფსევდონიმით მისი პირველი ნაწარმოებები გამოქვეყნდა. 1923 წლიდან — ლიტერატურული გაერთიანების „Маладняк“-ის წევრი, 1926 წელს გადავიდა ლიტერატურულ გაერთიანებაში „Узвышша“. 1925 წელს, მწერლის ნაწარმოებების პირველი ორი ნაკრები გამოიცა. 1920-იანი წლებისთვის, ლიტერატურის კრიტიკოსები მას მომავალ „ბელარუსელ დოსტოევსკობას“ უწინასწარმეტყველებდნენ. 1938 წლის 14 ოქტომბერს ის დააკავეს და მინსკის ციხეში ჩასვეს, სადაც 8 თვე დაჰყო, მათ შორის 6 თვე —იზოლატორში. ციხეში ის აწამეს, რომლის შესახებ მან 1944 წლის 3 ოქტომბრის დღიურის ჩანაწერებში ისაუბრა („ეჟოვის ციხეში სარზე მაჯენდნე, თავში დიდ რკინის გასაღებს მირტყამდნენ და დაბეგვილ ადგილზე ცივ წყალს მასხამდნენ, წამომაყენებდნენ და რელსზე მიმაგდებდნენ, მუცელზე ჯოხს მირტყამდნენ, ყურებში ქაღალდის დახვეულ მილებს მიდებდნენ და მთელი ხმით ჩამყვიროდნენ, ვირთხებით სავსე საკანში გამომკეტავდნენ…“). 1939 წელს, კუზმა ჩორნი ციხიდან გაანთავისუფლეს.

1941 წლიდან ევაკუაციაში იყო, მრავალ სააგიტაციო გაზეთში მუშაობდა. 1944 წელს მინსკში დაბრუნდა, სადაც იმავე წლის  22 ნოემბერს, განმეორებითი ინსულტის შედეგად გარდაიცვალა. კუზმა ჩორნი დაკრძალულია მინსკის სამხედრო სასაფლაოზე.

## საქმიანობა 
კუზმა ჩორნი ბელარუსულენოვანი რომანის ერთ-ერთ პიონერად ითვლება. 1927 წელს გამოქვეყნდა მისი პირველი რომანი „Сястра“ (და), 1928 წელს — „Зямля“ (დედამიწა), 1931 წელს — „Бацькаўшчына“ (მამული), 1935 წელს — „Трэцяе пакаленне“ (მესამე თაობა). 1941—1944 წლებში, დაწერა რომანი „Вялікі дзень“ (დიდი დღე), 1943 წელს — „Пошукі будучыні“ (მომავლის ძიება), 1944 წელს — უკანასკნელი რომანი „Млечны Шлях“ (ირმის ნახტომი). მისი კიდევ სამი რომანის ხელნაწერი დიდი სამამულო ომის დროს დაიწვა და რამდენიმეც დაუსრულებელი დარჩა. გარდა ამისა, ის ბევრ მოთხრობას წერდა.

მწერალი ცნობილია თავისი პიესებითა და ალექსანდრე პუშკინის, ვლადიმერ კოროლენკოს, ნიკოლოზ გოგოლის, მაქსიმ გორკის და კარელ ვანეკის ნაწარმოებების ბელარუსულ ენაზე თარგმნით.

## რესურსები ინტერნეტში 
* კუზმა ჩორნის სახელობის ქუჩა ქალაქ მინსკში 

## სქოლიო
კატეგორია:დაბადებული 1900
კატეგორია:დაბადებული 24 ივნისი
კატეგორია:გარდაცვლილი 1944
კატეგორია:გარდაცვლილი 22 ნოემბერი
კატეგორია:ბელარუსი მწერლები
კატეგორია:სსრკ მწერალთა კავშირის წევრები
კატეგორია:მწერლები ანბანის მიხედვით
კატეგორია:წითელი ვარსკვლავის ორდენის კავალრები
კატეგორია:მინსკში გარდაცვლილები
არსენტალესი

**არსენტალესი** (, ) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლას-ენკარტასიონესის კომარკის შემადგენლობაში.  ფართობი — 36,7 კმ². მოსახლეობა — 699  კაცი (2020 წ.).

## იხილეთ აგრეთვე
* ბისკაიის მუნიციპალიტეტები

## რესურსები ინტერნეტში
* არსენტალესის მუნიციპალიტეტის ოფიციალური საიტი 

## სქოლიო
კატეგორია:ბისკაიის მუნიციპალიტეტები
კატეგორია:ბისკაიის ქალაქები
დიდი წივწივა

**დიდი წივწივა** () — ფრინველი წივწივასებრთა ოჯახისა. მისი სხეულის სიგრძეა 14 სმ-მდე, მასა 20 გრამამდე. გამოყოფენ 30-მდე გეოგრაფიულ რასას (ქვესახეობას), რომლებიც ერთმანეთისაგან შეფერილობით განსხვავდებიან; რიგი სახეობებისათვის დამახასიათებელია მკვეთრი ყვითელი მკერდი და მუცელი და მწვანე ზურგი, ზოგიერთს ქვედა მხარე თეთრი აქვს, ზურგი კი მოცისფრო-რუხი; ზოგჯერ მათ ცალ-ცალკე სახეობებად განიხილავენ. ფართოდაა გავრცელებული ევრაზიაში (ჩრდილოეთი რაიონების გარდა) და ჩრდილო-დასავლეთ აფრიკაში. ბინადრობს ფოთლოვან და შერეულ ტყეებში, ბაღებში, პარკეპში, მდინარისპირა ბარდებში და სხვ.; მთაში ადის ტყის ზედა საზღვრამდე. ადგილის გეოგრაფიული განედიდან გამომდინარე ეწევა მკვიდრი, მომთაბარე ან გადამფრენი ფრინველის ცხოვრების წესს; ზამთარში მრავალრიცხოვანია დასახლებულ პუნქტებში. უპირატესად იკვებება მწერებითა (დიდი სარგებლობა მოაქვს სოფლის და სატყეო მეურნეობის მავნებელთა განადგურებით) და თესლებით. ბუდეს აწყობს ფუღუროებში, ნაპრალებში, ხის გადაწეული ქერქის უკან და სხვ.; მასალად იყენებს მწვანე ხავსს, ხმელი ბალახის ღეროებსა და ფოთლებს, შიგ აფენს ბეწვს, ღინღლსა და ბუმბულს. აქტიურად იყენებს ხელოვნურ საბუდრებსაც. დედალი აშენებს ბუდს, სადაც დებს  8–12 (14-მდე) კვერცხს; კრუხობს მხოლოდ იგი, მამალი კი მას კვებავს. ხშირად წყვილი წელიწადში ორ თაობას იძლევა.

## სქოლიო 
კატეგორია:წივწივასებრნი
გლიცინია

**გლიცინია**, *ვისტერია* () — მცენარეთა გვარი პარკოსანთა ოჯახისა. ცნობილია 10-მდე სახეობა. მათი სამშობლოა ჩრდილოეთი ამერიკა და აღმოსავლეთი აზია. ხისებრი, ფოთოლმცვენი, სქლად შეფოთლილი, 20 მეტრამდე სიგრძის ლიანებია. აქვთ დიდი, კენტფრთართული, ქვემოდან ოდნავ ქერქლისებრი ფოთლები. ყვავილები არასწორია, ფერად ცისფერი, ლილისფერი, მეწამული ან თეთრი; შეკრებილია გრძელ, გაბერილ, ჩამოკიდებულ მტევნებად. ყვავიან გაზაფხულის ბოლოს – ზაფხულის დასაწყისში. სითბოს მოყვარული მცენარეებია, უპირატესობას ანიჭებენ ორგანული ნივთიერებებით მდიდარ ნიადაგებს, კარგად იტანს ტენის ნაკლებობას. მეყვავილეობაში, კერძოდ კედლების, თაღებისა და ვერანდების დეკორაციებში, იყენებენ 2–3 სახეობას. ყველაზე ცნობილია ცისვაზი (*W. sinensis*), რომელსაც 30 სმ-მდე სიგრძის მტევნებად შეკრებილი მოიასამნისფრო-ცისფერი ყვავილები აქვს; გვხვდება თეთრყვავილიანი ფორმაც. ჩრდილოეთის შავმიწანიადაგიან სარტყელში გლიცინია ზამთარში დაფარვას საჭიროებს. ამრავლებენ თესლით და ვეგეტატიურად.

## სქოლიო 
*
ემილ ჩორანი

**ემილ ჩორანი** (, ფრანგული წარმოთქმით — **სიორანი**) — წარმოშობით რუმინელი ფილოსოფოსი და ესეისტი. ცხოვრების უმეტესობა გაატარა საფრანგეთში. მისი ნამუშევრები გამოირჩევა უკიდურესი პესიმიზმით, წერის სტილითა და აფორიზმებით.

## რესურსები ინტერნეტში 
*ჩორანის არაოფიციალური საიტი .
**The Book of Delusions*(თავი 5).

## სქოლიო
კატეგორია:XX საუკუნის ფრანგი ფილოსოფოსები
კატეგორია:კონტინენტური ფილოსოფოსები
კატეგორია:ეპისტემოლოგები
კატეგორია:ეგზისტენციალისტები
კატეგორია:მეტაფიზიკოსები
კატეგორია:ონტოლოგები
კატეგორია:ხელოვნების ფილოსოფოსები
კატეგორია:კულტურის ფილოსოფოსები
კატეგორია:ლიტერატურის ფილოსოფოსები
კატეგორია:რელიგიის ფილოსოფოსები
კატეგორია:ფრანგი მწერლები
კატეგორია:რუმინელი მწერლები
კატეგორია:გონების ფილოსოფოსები
კატეგორია:XX საუკუნის ფრანგი  ესეისტები
ნიკელის(II) მოლიბდატი

**ნიკელის(II) მოლიბდატი** ― არაორგანული ნივთიერება, ქიმიური ფორმულით NiMoO4. აქვს მწვანე ფერი; წყალში უხსნადია. გამოიყენება კატალიზატორად ნავთობწარმოებაში.

## მიღება
მიიღება ოქსიდების რეაქციით ან ნიკელის ხსნადი მარილისა და ხსნადი მოლიბდატის ხსნარების შერევით:
:\mathrm{NiO + MoO_3 \ \longrightarrow{}\ NiMoO_4}
:\mathrm{NiCl_2 + (NH_4)_2MoO_4 \ \longrightarrow{}\ NiMoO_4\downarrow \ + \ 2\ NH_4Cl}

## ქიმიური თვისებები
უსუნო, მწვანე ფერის მყარი ნივთიერებაა. წყალბადით აღდგენის დროს 400-600 ° C-ზე მიიღება შემდეგი ოქსიდები: NiO, MoO2 და Mo2O5. ამიაკთან წარმოქმნის ნაერთებს ფორმულით NiMoO4·5NH3·H2O და NiMoO4·6NH3. 

## ლიტერატურა
*Dale L. Perry. Handbook of Inorganic Compounds. - CRS Press, 1995 .-- 439 p. - ISBN 0-8493-8671-3 .

## სქოლიო
კატეგორია:ნიკელის ნაერთები
კატეგორია:მოლიბდატები
მათეუს ფერნანდესი

**მათეუს ფერნანდეს სიკეირა** (დ. 30 ივნისი, 1998) — ბრაზილიელი ფეხბურთელი. საფეხბურთო კლუბ „ბარსელონას“ ცენტრალური ნახევარმცველი. ნათამაშები აქვს ბრაზილიის 17 და 20 წლამდე ფეხბურთელთა ნაკრებებში.

## რესურსები ინტერნეტში
*
*

კატეგორია:დაბადებული 30 ივნისი
კატეგორია:დაბადებული 1998
კატეგორია:ბრაზილიელი ფეხბურთელები
კატეგორია:პალმეირასის ფეხბურთელები
კატეგორია:ბოტაფოგოს ფეხბურთელები
კატეგორია:რეალ ვალიადოლიდის ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
გურამ გიორბელიძე (ფეხბურთელი)

**გურამ გიორბელიძე** (დ. 25 თებერვალი, 1996) — ქართველი ფეხბურთელი. დრეზდენის „დინამოსა“ და საქართველოს ეროვნული საფეხბურთო ნაკრების მცველი.

## საერთაშორისო კარიერა
მისი დებიუტი საქართველოს ნაკრებში შედგა 2021 წლის 25 მარტს, 2022 წლის მსოფლიო ჩემპიონატის შესარჩევ მატჩში, შვედეთის წინააღმდეგ. საქართველოს ნაკრებმა შეხვედრა ანგარიშით 0–1 წააგო.

## რესურსები ინტერნეტში
*

## სქოლიო
კატეგორია:დაბადებული 25 თებერვალი
კატეგორია:დაბადებული 1996
კატეგორია:ქართველი ფეხბურთელები
კატეგორია:ბოლნისის სიონის ფეხბურთელები
კატეგორია:გორის დილას ფეხბურთელები
კატეგორია:ვოლფსბერგერის ფეხბურთელები
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
კრისტიან დანიელსონი

**კრისტიან დანიელსონი** (, დ. 27 სექტემბერი 1956, ლიდინგე) — შვედი დიპლომატი.

1977 წლის სექტემბრიდან 1981 წლის აგვისტომდე სწავლობდა ბიზნესის ადმინისტრირებასა და ეკონომიკას სტოკჰოლმის ეკონომიკის სკოლაში.

დიპლომატიური კარიერა 1981 წლის სექტემბერში დაიწყო მეორე მდივნის პოზიციით. 1982 წლის სექტემბერში პირველად დაინიშნა შვედეთის მისიაში საზღვარგარეთ ანგოლაში, სადაც 1984 წლამდე მსახურობდა. ანგოლის შემდეგ იგი ეუთოში შვედეთის მისიაში განამწესეს. 1987 წელს დანიელსონი დააწინაურეს და საელჩოს პირველი მდივანი გახდა. 1992 წლიდან 2008 წლამდე ეკავა სხვადასხვა თანამდებობა ევროკავშირში შვედეთის წარმომადგენლობაში. 2008 წელს დაინიშნა შვედეთის მუდმივ წარმომადგენლად ევროპის კავშირში. ეს თანამდებობა 2012 წლამდე ეკავა.

დანიელსონმა საქართველოში ოპოზიციისა და ხელისუფლების წარმომადგენლებთან არაერთი შეხვედრა გამართა 12 მარტიდან. შეხვედრები როგორც ცალ-ცალკე, ისე ერთად ტარდებოდა. პროცესში მონაწილეობდნენ ევროკავშირის და აშშ-ის ელჩები, კარლ ჰარცელი და კელი დეგნანი. თბილისში გამართულ ბოლო, ერთობლივ შეხვედრაზე, რომელიც 18 მარტს, დღის სამი საათისთვის დაიწყო და გვიან ღამემდე გაგრძელდა, მხარეებმა შეთანხმებას ვერ მიაღწიეს.

დანიელსონმა საქართველო 19 მარტს დატოვა. გამგზავრებამდე გამართულ პრესკონფერენციაზე მან იმედი გამოთქვა, რომ პარტიებს ექნებათ კომპრომისის სურვილი, რომელიც შედეგის შესაძლებლობას იძლევა.

მოლაპარაკების მეორე ტური დანიელსონის მედიაციით საქართველოში 29 მარტიდან განახლდა.

## სქოლიო
კატეგორია:შვედი დიპლომატები
ენი ლონდონდერი

**ენი კოენ კოფჩოვსკი** (ინგლ. Annie Cohen Kopchovsky; დ. 1870 — გ. 11 ნოემბერი, 1947) ცნობილი, როგორც **ენ ლონდონდერი** — ლატვიელი იმიგრანტი აშშ-ში, 1894-95 წლებში გახდა პირველი ქალი, რომელმაც მსოფლიო შემოიარა ველოსიპედით.

## ადრეული ცხოვრება და ქორწინება 
ენი კოჰენი დაიბადა ლატვიაში, ლევ (ლეიბ) და ბეატრიც (ბაშა) კოენების ოჯახში. ჰყავდა უფროსი და-ძმა: სარა და ბენეტი. მისი ოჯახი ამერიკაში 1875 წელს გადავიდა

დასახლდნენ ბოსტონში და ცხოვრობდნენ ქირით სპრინგ სტრიტზე (Spring Street). 1887 წლის 17 იანვარს გარდაიცვალა მისი მამა, ორ თვეში კი — დედაც. მისი უფროსი და, სარა, უკვე დაქორწინებული იყო და მეინის შტატში ცხოვრობდა, ამიტომ 17 წლის ენისა და მის 20 წლის ძმას, ბენეტს მოუწიათ მცირეწლოვან დედმამიშვილებზე ზრუნვა (იაკობი — 10 და როზა — 8-9). ორივენი, ენი და ბენეტი მალე დაქორწინდნენ და მეუღლეებთან ერთად განაგრძეს ცხოვრება სპრინგსტრიტზე.

1888 წელს ენი კოენი დაქორწინდა წვრილმანებით მოვაჭრე სიმონ მაქს კოპჩოვსკიზე. მაქსი იყო თავგამოდებული მორწმუნე ორთოდოქსი იუდეველი, დადიოდა სინაგოგაში და სწავლობდა თორას, ამ დროს ენი ყიდდა სარეკლამო სივრცეს ბოსტონის რამდენიმე ყოველდღიური გაზეთისთვის. ეყოლათ 3 შვილი: ბერთა მალკი (მოლი), ლიბი და სიმონი. მისი ძმა იაკობი ფილტვების ანთებით გარდაიცვალა 17 წლის ასაკში. 
მინი|ენი ლონდონდერი ველოსიპედით

## მოგზაურობა მსოფლიოს გარშემო 
### სანაძლეო 
1894 წელს ორმა მდიდარმა ბოსტონელმა კაცმა ვითომდა დადო სანაძლეო $20, 000-ით $10, 000-ის წინააღმდეგ, რომ ვერცერთი ქალი ვერ შეძლებდა დედამიწის შემოვლას ველოსიპედით 15 თვეში და $5,000-ის მოპოვებას. სტატია იწყებოდა ასე,- „მე ვარ ჟურნალისტი და „ახალი ქალი“ (New Woman), თუ ეს ტერმინი ნიშნავს, რომ მე მჯერა, შემიძლია გავაკეთო ნებისმიერი რამ, რაც კაცს შეუძლია გააკეთოს.“

## იხილეთ აგრეთვე 
* ფრენსის უილარდი

## დამატებით საკითხავი 
* 
* 

## რესურსები ინტერნეტში 
* ენი ლონდონდერი &#x2014; პირველი ქალი ველოსიპედით დედამიწის გარშემო
* ჯილიან უილმენის დოკუმენტური ფილმი — The New Woman, Annie Londonderry Kopchovsky

## სქოლიო 
კატეგორია:დაბადებული 1870
კატეგორია:გარდაცვლილი 1947
კატეგორია:ქალი სპორტსმენები
კატეგორია:ამერიკელი ველომრბოლელები
კატეგორია:ნიუ-იორკში გარდაცვლილები
კატეგორია:რიგაში დაბადებულები
პლენსია

**პლენსია** (, ) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ურიბეს კომარკის შემადგენლობაში.  ფართობი — 5,79 კმ². მოსახლეობა — 4353 კაცი (2020 წ.).

## იხილეთ აგრეთვე
* ბისკაიის მუნიციპალიტეტები

## რესურსები ინტერნეტში
* პლენსიის მუნიციპალიტეტის ოფიციალური საიტი

## სქოლიო
კატეგორია:ბისკაიის მუნიციპალიტეტები
კატეგორია:ბისკაიის ქალაქები
ფრანსიშკუ ტრინკანი

**ფრანსიშკუ ანტონიო მაჩადო მოტა კასტრო ტრინკანი** (; დ. 29 დეკემბერი, 1999) — პორტუგალიელი ფეხბურთელი. პორტუგალიის ნაკრებისა და საფეხბურთო კლუბ „ბარსელონას“ საკუთრებაში მყოფი გარემარბი, იჯარის წესით ასპარეზობს ინგლისურ „ვულვზში.“  მისი დებიუტი ლა ლიგაში შედგა 2020 წლის 27 სექტემბერს. ითამაშა 12 წუთი „ვილარეალის“ წინააღმდეგ. „ბარსელონამ“ შეხვედრა ანგარიშით 4–0 მოიგო.

## ტიტულები
 **ბარსელონა**: (1)
* **ესპანეთის თასი** (1): 2020–21

## რესურსები ინტერნეტში
*Portuguese League profile 
*National team data 
*

## სქოლიო
კატეგორია:დაბადებული 29 დეკემბერი
კატეგორია:დაბადებული 1999
კატეგორია:ბრაგის ფეხბურთელები
კატეგორია:ბარსელონის ფეხბურთელები
კატეგორია:პორტუგალიელი ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
მსოფლმხედველობა

**მსოფლმხედველობა** — შეხედულებათა, შეფასებათა და წარმოდგენათა სისტემა მსოფლიოსა და მასში ადამიანის ადგილის, გარემოსთან და საკუთარ თავთან ადამიანის საერთო ურთიერთობის შესახებ. ასევე ამ შეხედულებებით განპირობებული ადამიანთა ცხოვრებისეული პოზიციები, მათი რწმენა, იდეალები, პრინციპები, საქმიანობა და ფასეულობითი ორიენტაციები. მსოფლმხედველობა ადამიანთა საქმიანობას აძლევს მეტ ორგანიზებას, გააზრებას და მიზანმიმართულ ხასიათს. როგორიცაა პოზიცია „მე“, ასეთივეა მსოფლიოს აღქმა, აღნიშნა ჟან-პოლ სარტრიმ.

## ტერმინის ისტორია 
ტერმინ „მსოფლმხედველობას“ აქვს გერმანული წარმოშობა. პირველად მას ახსენებს იმანუელ კანტი (გერ. Weltanschauung), თუმცა არ განასხვავებს მსოფლმჭვრეტელობისგან. გეორგ ვილჰელმ ფრიდრიხ ჰეგელის სულის ფენომენოლოგიაში სათაურად გამოტანილია „მორალური მსოფლმხედველობის“ განმარტება  (გერ. Die moralische Weltanschauung). თანამედროვე მნიშვნელობა ტერმინმა მიიღო ვილჰელმ შელინგთან. სპეციალური თემის მნიშვნელობით მსოფლმხედველობას გამოარჩევს დილტეი. თავისი ნამუშევრის სათაურში „უახლესი ფიზიკის მსოფლმხედველობა“  («Die Weltanschauung der modernen Physik», Lpz., 1902) შეიტანა მსოფლმხედველობა ედუარდ ჰარტმანს.

## ლიტერატურა 
; რუსულ ენაზე
* Беляев И. А. Человек и его мироотношение. Сообщение 1. Мироотношение и мировоззрение // Политематический сетевой электронный научный журнал Кубанского государственного аграрного университета (Научный журнал КубГАУ). — Краснодар: КубГАУ, 2011. — № 09(73). С. 310—319.
* Богомолов А. С., Ойзерман Т. И. Основы теории историко-философского процесса. М., 1983.
* Борн М. Размышления и воспоминания физика. М., 1971.

კატეგორია:აბსტრაქცია
კატეგორია:ფილოსოფია
კატეგორია:აზროვნება
დენის ვიერუ

**დენის ვიერუ** (დ. 10 მარტი, 1996, კიშინოვი) — მოლდოველი ძიუდოისტი. ასპარეზობს –66 კგ წონით კატეგორიაში. 2019 წელს მსოფლიო ჩემპიონატზე მოიპოვა ბრინჯაოს მედალი. 2019 წელს მოიგო უნივერსიადა. 2020 წელს ევროპის ჩემპიონატზე მოიპოვა ბრინჯაოს მედალი.

## რესურსები ინტერნეტში
* JudoInside

კატეგორია:მოლდოველი ძიუდოისტები
კატეგორია:ცოცხალი ადამიანები
კატეგორია:კიშინიოვში დაბადებულები
ადრიან გომბოცი

**ადრიან გომბოცი** (დ. 20 იანვარი, 1995, მურსკა-სობოტა) — სლოვენიელი ძიუდოისტი. ასპარეზობს –66 კგ წონით კატეგორიაში. 2016 წელს იასპარეზა ოლიმპიადაზე. 2017 წელს მოიპოვა ვერცხლის მედალი ევროპის ჩემპიონატზე. 2018 წელს მოიგო ევროპის ჩემპიონატი. 

## რესურსები ინტერნეტში
* JudoInside

კატეგორია:სლოვენიელი ძიუდოისტები
კატეგორია:ცოცხალი ადამიანები
კომრონშოხ უსტოპირიუნი

**კომრონშოხ უსტოპირიუნი** (დ. 7 იანვარი, 1993) — ტაჯიკი ძიუდოისტი. ასპარეზობს 90კგ წონით კატეგორიაში.

მონაწილეობა მიიღო 2016 წლის ზაფხულის ოლიმპიადაზე სადაც მეორე რაუნდში დამარცხდა ვარლამ ლიპარტელიანთან. 2018 წლის აზიურ თამაშებზე მოიპოვა ბრინჯაოს მედალი.

## რესურსები ინტერნეტში
* JudoInside

## სქოლიო
კატეგორია:ტაჯიკი ძიუდოისტები
კატეგორია:ცოცხალი ადამიანები
გოთური მოდა

**გოთური მოდა** ― გოთური სუბკულტურის წარმომადგენლების ჩაცმულობის სტილი, რომლისთვისაც დამახასიათებელია მისტიური, შავბნელი, ძველმოდური და ერთგვაროვანი დეტალები. 

გოთური გარეგნობის ტიპური დეტალებია: შავად შეღებილი თმა, მუქი ფერის ტუჩსაცხი და მუქი ფერის სამოსი. ხშირად ხდება გოთური მოდის გაიგივება მძიმე მეტალისა და ემოს მოდასთან. 

## იხილეთ აგრეთვე
* მძიმე მეტალის მოდა
* გოთური სუბკულტურა

## სქოლიო
კატეგორია:მოდა
კატეგორია:გოთიკური სუბკულტურა
Decima (ვიდეო თამაშების ძრავა)

**Decima** არის მესაკუთრული (proprietary) ვიდეო თამაშების ძრავა შემუშავებული Guerrilla Games-ის მიერ და გამოცემული 2013 წლის ნოემბერში. ის შეიცავს ისეთ ინსტრუმენტებს და თვისებებს როგორიც არის ხელოვნური ინტელექტი და კომპიუტერული ანიმაციის ფიზიკა (game physics). ის თავსებადია 4K გარჩევადობასთან და მაღალ დინამიურ დიაპაზონიან ვიზუალიზაციასთან (HDRI) რომლებიც გამოიყენება PlayStation 4-ზე, PlayStation 5-ზე, და Microsoft Windows-ზე.

## ისტორია
პირველი ვიდეო თამაში რომელიც დესიმა ძრავის საშუალებით შეიქმნა იყო Killzone: Shadow Fall PS4-ის ექსკლუზივი რომლის პრემიერა შედგა 2013 წელს. 2015 წლის ივნისში Guerrilla Games-ში განაცხადეს, რომ მათი ახალი პროექტი Horizon Zero Dawn იქმნება დესიმას გამოყენებით. იმავე წლის აგვისტოში ანონსირებული იქნა Until Dawn-ი რომელიც ასევე იყენებს დესიმას Havok ფიზიკასთან ერთად.

## თვისებები
2016 წლის დეკემბერში "PlayStation Experience" ღონისძიების მსვლელობისას გაირკვა რომ ძრავას აქვს ხელოვნური ინტელექტი, თამაშების ფიზიკა და ლოგიკური საშუალებები, ასევე ის შეიცავს რესურსებს მთელი ვირტუალური მსოფლიოების შექმნისთვის.

## ვიდეო თამაშები
## სქოლიო
## რესურსები ინტერნეტში
*"Decima Engine"-ის ოფიციალური გვერდი Twitter-ზე]
*დეველოპერის "Guerrilla Games"-ის ოფიციალური გვერდი
*თანა დეველოპერის "Kojima Productions"-ის ოფიციალური გვერდი

კატეგორია:Decima (ვიდეო თამაშების ძრავა)
კატეგორია:ვიდეო თამაშების ძრავები
კატეგორია:ვიდეო თამაშების შესაქმნელი პროგრამული უზრუნველყოფა
კატეგორია:Guerrilla Games
კატეგორია:ვიდეო თამაშების შექმნა
კატეგორია:ვირტუალური რეალობა
მარტინ ბრეითუეიტი

**მარტინ ბრეითუეიტი** (; დ. 5 ივნისი, 1991) — დანიელი ფეხბურთელი. საფეხბურთო კლუბ „ბარსელონასა“ და დანიის ეროვნული საფეხბურთო ნაკრების თავდამსხმელი. კარიერის მანძილზე თამაშობდა დანიურ, ფრანგულ, ინგლისურ და ესპანურ გუნდებში. ნათამაშები აქვს დანიის 17, 19 და 21 წლამდე ახალგაზრდულ ნაკრებებში. ბრეითუეიტს აგრეთვე შეუძლია ითამაშოს გარემარბის პოზიციაზე.

## მიღწევები 
 **ბარსელონა**:(1)
* ესპანეთის თასი (1): 2020–21

## რესურსები ინტერნეტში
*

კატეგორია:დაბადებული 5 ივნისი
კატეგორია:დაბადებული 1991
კატეგორია:დანიელი ფეხბურთელები
კატეგორია:ესბიერგის ფეხბურთელები
კატეგორია:ტულუზის ფეხბურთელები
კატეგორია:მიდლზბროს ფეხბურთელები
კატეგორია:ბორდოს ფეხბურთელები
კატეგორია:ლეგანესის ფეხბურთელები
კატეგორია:ბარსელონის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჯო სტრამერი

**ჯონ გრეჰემ მელორი**, ცნობილია, როგორც **ჯო სტრამერი** (; დ. 21 აგვისტო, 1952 — გ. 22 დეკემბერი, 2002) — ბრიტანელი მუსიკოსი, მომღერალი, სიმღერების ავტორი, კომპოზიტორი, მსახიობი და რადიოწამყვანი. სტრამერი იყო პანკ-როკ ბენდის The Clash ლირიცისტი, გიტარისტი და წამყვანი ვოკალისტი, რომელიც მან სხვა წევრებთან ერთად 1976 წელს დააარსა. ჯგუფის მეორე ალბომმა ''Give 'Em Enough Rope* (1978) ბრიტანეთის ჩარტებში მეორე ადგილი დაიკავა. მათ მალევე აშშ-შიც მოიპოვეს წარმატება, სადაც მათი ალბომი *Combat Rock'' ჩარტებში მეშვიდე ადგილზე მოხვდა. The Clash-სთვის დამახასიათებელი იყო პოლიტიკური შინაარსის ლირიკა, მუსიკალური ექსპერიმენტირება და მეამბოხე ხასიათი. ჯგუფმა დიდი გავლენა მოახდინა როკ-მუსიკაზე, განსაკუთრებით ალტერნატიულ როკზე. მათი მუსიკა მოიცავდა რეგს, სკას, დაბს, ფანკს, რეპსა და როკაბილის. 2003 წელს The Clash როკ-ენ-როლის დიდების დარბაზში შეიყვანეს.

## რესურსები ინტერნეტში
* ოფიციალური საიტი
* ჯო სტრამერის სახელობის ფონდის საიტი
* The Legend Joe Strummer

კატეგორია:დაბადებული 21 აგვისტო
კატეგორია:დაბადებული 1952
კატეგორია:გარდაცვლილი 22 დეკემბერი
კატეგორია:გარდაცვლილი 2002
კატეგორია:XX საუკუნის ინგლისელი მომღერლები
კატეგორია:პანკ-როკ მუსიკოსები
კატეგორია:ინგლისელი გიტარისტები
კატეგორია:ინგლისელი სოციალისტები
კატეგორია:რიტმ-გიტარისტები
კატეგორია:ინგლისელი მამაკაცი სიმღერების ავტორები და მომღერლები
კატეგორია:Mercury Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ანკარაში დაბადებულები
ზუმფარა

**ზუმფარა** — წვრილმარცვლოვანი ქანები, რომლებშიც კორუნდი შეზრდილია სხვა მინარელებთან (მაგნეტიტთან, სულფიდებთან, მყიფე ქარსთან). ზუმფარა, რომელიც 60% კორუნდს შეიცავს, განეკუთვნება ბუნებრივ აბრაზიულ  მასალას. მინერალოგიური სკალის მიხედვით მისი სისალეა 7-8. ზუმფარას შეიცავს ასევე მარმარილო, იშვიათად გაბრო, გრანიტი და სხვა. ზუმფარისაგან აკეთებენ სალეს ძელეკაებს, წისქვილების დოლაბებს და სხვა. 

ზუმფარის რულონის მისაღებად ქსოვილის, ტყავის ან ქაღალდის ნაწარმს ფარავენ ზუმფარის ფხვნილით, რომელსაც იყენებენ სხვადასხვა ზედპირების გასახეხად და გასაპრიალებლად.

## ლიტერატურა
*

კატეგორია:წვრილმარცვლოვანი ქანები
კატეგორია:აბრაზიული მასალა
ეკონომიკის საერთაშორისო სკოლა ISET

**ISET - თსუ ეკონომიკის საერთაშორისო სკოლა (ISET - International School of Economics at TSU)** — ივ.ჯავახიშვილის თბილისის სახელმწიფო უნივერსიტეტთან არსებული ინგლისურენოვანი სამაგისტრო და საბაკალავრო პროგრამა ეკონომიკაში.

## ისტორია 
ISET - თსუ ეკონომიკის საერთაშორისო სკოლა შეიქმნა 2006 წელს საქართველოს  იმდროინდელი პრემიერმინისტრის ზურაბ ჟვანიას ინიციატივით. ზურაბ ჟვანიამ თხოვნით მიმართა მსოფლიო ბანკის პრეზიდენტს ჯეიმზ ვულფერსონს დახმარებოდა კონკურენტუნარიანი, მსოფლიო სტანდარტების შესაბამისი, თანამედროვე ეკონომიკური სამაგისტრო პროგრამის დაარსებაში, სადაც განათლებას მიიღებდნენ სტუდენტები სამხრეთ კავკასიის რეგიონიდან.  შედეგად 2006 წელს მსოფლიო ბანკის, BP-ის, ნორვეგიის საგარეო საქმეთა სამინისტროს, ფონდის "ღია საზოგადოება" (OSI), შვედეთის საერთაშორისო განვითარების და თანამშრომლობის სააგენტოს და საქართველოს მთავრობის ხელშეწყობით ივ. ჯავახიშვილის თბილისის სახელმწიფო უნივერსიტეტის ბაზაზე შეიქმნა ეკონომიკის საერთაშორისო სკოლა - ISET.

## სამაგისტრო პროგრამა 
2006 წლიდან ISET-ში არსებობს ორწლიანი სამაგისტრო პროგრამა. პროგრამა თავისი ფორმითა და ხარისხით აშშ-ისა და დასავლეთ ევროპის უნივერსიტეტების პროგრამებს შეესაბამება. პროგრამაზე ასწავლიან მსოფლიოს წამყვანი უნივერსიტეტების უცხოელი პროფესორები.  სწავლება მიმდინარეობს ინგლისურ ენაზე. პროგრამაზე სწავლობენ სტუდენტები როგორც საქართველოდან, ასევე რეგიონის სხვა ქვეყნებიდან.  

## საბაკალავრო პროგრამა 
2017 წელს სამაგისტრო პროგრამას დაემატა ოთხწლიანი ინგლისურენოვანი საბაკალავრო პროგრამა. სამაგისტრო პროგრამის მსგავსად, საბაკალავრო პროგრამაც სრულ შესაბამისობაშია საერთაშორისო სტანდარტებთან. პროგრამაზე ასწავლიან უმაღლესი კვალიფიკაციის პროფესორები, რომლებსაც განათლება მითებული აქვთ მსოფლიოს წამყვან უნივერსიტეტებში.

## კვლევითი საქმიანობა 
საგანმანათლებლო მისიის სრულყოფის მიზნით, რომელიც მსოფლიო ბანკმა აღიარა ერთ-ერთ საუკეთესო პროგრამად ეკონომიკური განათლების სფეროში აღმოსავლეთ ევროპასა და ყოფილი საბჭოთა ქვეყნებში, 2011 წელს შეიქმნა ISET-ის კვლევითი ინსტიტუტი - ISET-PI.

ISET-PI ახორციელებს კვლევებს და ტრენინგებს, ასევე კავშირებს ამყარებს სამხრეთ კავკასიის აკადემიურ, პოლიტიკურ და საქმიან წრეებთან ექვსი ძირითადი მიმართულებით:

* სოფლის მეურნეობის პოლიტიკა
* განათლება და სოციალური პოლიტიკა
* ენერგეტიკისა და გარემოს დაცვის პოლიტიკა
* მაკროეკონომიკური პოლიტიკა
* კერძო სექტორის პოლიტიკა
* RIA აკადემია

## რესურსები ინტერნეტში 
* ოფიციალური საიტი 
*ოფიციალური საიტი
* ISET-ის კვლევითი ინსტიტუტის ოფიციალური საიტი

## სქოლიო 
კატეგორია:საქართველოს უმაღლესი სასწავლებლები
კატეგორია:განათლება საქართველოში
ჯეიდონ სანჩო

**ჯეიდონ მალიკ სანჩო** (; დ. 25 მარტი, 2000) — ინგლისელი ფეხბურთელი. ინგლისის ეროვნული საფეხბურთო ნაკრებისა და „ასტონ ვილას“ გარემარბი. 2017 წელს ინგლისის 17 წლამდე ფეხბურთელთა ნაკრებთან ერთად მოიგო 17 წლამდელთა მსოფლიო ჩემპიონატი.

## ადრეული ცხოვრება
სანჩო დაიბადა კამბერუელში, ლონდონში. მისი მშობლები იყვნენ ტრინიდადი და ტობაგოდან. გაიზარდა კენინგტონში. ბავშვობაში დაუმეგობრობდა აგრეთვე მომავალ ფეხბურთელ, რეის ნელსონს რომელიც მის სიახლოვეს ცხოვრობდა. ისინი ერთად თამაშობდნენ ახალგაზრდულ ტურნირებზე. ბავშვობაში მისი საფეხბურთო კერპი იყო რონალდინიო. სანჩო იყო „ჩელსის“ გულშემატკივარი.

## ტიტულები 
#### საკლუბო 
**ბორუსია დორტმუნდი**

* გერმანიის თასი: 2020-21
* გერმანიის სუპერთასი: 2019
* უეფა-ს ჩემპიონთა ლიგის ფინალისტი: 2023-24

**მანჩესტერ იუნაიტედი**

* ინგლისის ლიგის თასი: 2022-23

**ჩელსი**

* უეფა-ს კონფერენს ლიგა: 2024-25

#### ინდივიდუალური 
* ბუნდესლიგის თვის საუკეთესო ფეხბურთელი: ოქტომბერი 2018, თებერვალი 2020, თებერვალი 2021
* ბუნდესლიგის თვის საუკეთესო გოლი: თებერვალი 2019
* გერმანიის თასის ბომბარდირი: 2020-21

## სტატისტიკა
### საკლუბო
### საერთაშორისო
:*2020 წლის 18 ნოემბრის მონაცემები.*
*გერმანიის საფეხბურთო თასი: 2021

### სანაკრებო
**ინგლისის 17 წლ.**
*ფიფა-ს 17 წლამდე მსოფლიო ჩემპიონატი: 2017
*უეფა-ს ევროპის 17 წლამდე ჩემპიონატის მეორე ადგილი: 2017

 **ინგლისი**:
* **ევროპის ჩემპიონატი**: *ფინალისტი*: 2020
* **უეფა-ს ერთა ლიგის** მესამე ადგილი: 2018–19

**ინდივიდუალური**
*უეფა-ს 17 წლამდე ევროპის ჩემპიონატის ოქროს მოთამაშე:2017
*უეფა-ს 17 წლამდე ევროპის ჩემპიონატის ტურნირის გუნდის წევრი: 2017
*ბუნდესლიგის თვის ფეხბურთელი: ოქტომბერი 2018, თებერვალი 2020, თებერვალი 2021
*ბუნდესლიგის თვის გოლი: თებერვალი 2019
*ბუნდესლიგის სეზონის გუნდი: 2018–19
*VDV-ს სეზონის გუნდი: 2018–19
*Goal.com NxGn: 2019

## რესურსები ინტერნეტში
* 

## სქოლიო
კატეგორია:დაბადებული 25 მარტი
კატეგორია:დაბადებული 2000
კატეგორია:ინგლისელი ფეხბურთელები
კატეგორია:დორტმუნდის ბორუსიას ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
კატეგორია:ლონდონში დაბადებულები
თორთომისწყალი

**თორთომისწყალი**, **თორთუმჩაი** () — მდინარე თურქეთში, ართვინისა და ერზურუმის პროვინციებში. მდინარე ოლთისისწყლის მარცხენა შენაკადი. სიგრძე 112 კმ, აუზის ფართობი 2100 კმ². სათავე აქვს დუმლუ-დაღის ქედის აღმოსავლეთ კალთაზე, ზღვის დონიდან დაახლოებით 2400 მ სიმაღლეზე. მიედინება ტექტონიკური წარმოშობის ღრმა და ვიწრო ხეობაში, რომელიც ორიენტირებულია ჩრდილო-ჩრდილო-აღმოსავლეთისაკენ. 
 
იერთებს მრავალ შენაკადს, გამოიმუშავებს ვიწრო ხეობას და ერთვის თორთომის ტბას. ტბიდან გამოსვლის შემდეგ, წარმოქმნის 48 მ სიმაღლის ამავე სახელწოდების ჩანჩქერს. საზრდოობს ძირითადად თოვლის წყლით. აუზი ტყითაა დაფარული. გამოიყენება სარწყავად. არის ჰესი. 

მდინარის მარცხენა მაღალ ნაპირზეა ქართული ხუროთმოძღვრების ძეგლი ოშკი, ხოლო მდინარის ერთ-ერთ გვერდითა ხეობაში ქართული მონასტერი ხახული. თორთომისწყლის სათავეებთანაა თორთომის ციხე. თორთომისწყლის ხეობაში მდებარეობდა საქართველოს ისტორიულ-გეოგრაფიული მხარე თორთომის პროვინცია, რომლის ცენტრი იყო თორთომის ციხე. 

მდინარე „თორთომი“ აღწერილი აქვს ვახუშტი ბატონიშვილს თხზულებაში „აღწერა სამეფოსა საქართველოსა“:

## სქოლიო
კატეგორია:თურქეთის მდინარეები
ლაშა ხუციშვილი

**ლაშა ხუციშვილი** (დ. 2 სექტემბერი, 1985) — ქართველი პოლიტიკოსი და თანამდებობის პირი. საქართველოს ფინანსთა მინისტრი 2021 წლის 1 აპრილიდან.

## ბიოგრაფია
დაიბადა 1985 წლის 2 სექტემბერს. 2002-2006 წლებში დისტანციური სწავლების კურსზე სწავლობდა პრესტონის უნივერსიტეტში, საბაკალავრო პროგრამა-მენეჯმენტს. ამავე წლებში სწავლობდა თავისუფალი უნივერსიტეტის ბიზნეს სკოლაში ბიზნესის ადმინისტრირების საბაკალავრო პროგრამას. 2007-2008 წლებში მუშაობდა ფინანსთა სამინისტროსთან არსებული დავების განხილვის საბჭოს აპარატში. 2008-2013 წლებში მუშაობდა საერთაშორისო კომპანია „Ernst & Young“-ის თბილისის ოფისის საგადასახადო და იურიდიულ განყოფილებაში. 2013-2014 წლებში სსიპ - შემოსავლების სამსახურის უფროსი. 2014-2021 წლებში საქართველოს ფინანსთა მინისტრის მოადგილე. ფლობს ქართულ, ინგლისურ და რუსულ ენებს. ჰყავს მეუღლე და სამი შვილი.

## რესურსები ინტერნეტში
*
* საქართველოს ფინანსთა სამინისტრო

კატეგორია:საქართველოს ფინანსთა მინისტრები
კატეგორია:დაბადებული 1985
კატეგორია:დაბადებული 2 სექტემბერი
კატეგორია:თბილისში დაბადებულები
ლ
კატეგორია:ცოცხალი ადამიანები
რატი ბრეგაძე

**რატი ბრეგაძე** (დ. 12 დეკემბერი, 1982) — ქართველი პოლიტიკოსი და თანამდებობის პირი. საქართველოს იუსტიციის მინისტრი 2021 წლის 1 აპრილიდან 2024 წლის 25 ნოემბრამდე.

## ბიოგრაფია
დაიბადა 1982 წლის 12 დეკემბერს. 

2000-2005 წლებში სწავლობდა თბილისის სახელმწიფო უნივერსიტეტის იურიდიულ ფაკულტეტზე. შემდეგ სწავლობდა გერმანიის სხვადასხვა უნივერსიტეტებში.

2011-2012 წლებში იურიდიული კომპანია „მგალობლიშვილი, ყიფიანი, ძიძიგური“-ს იურისტი, გერმანული მიმართულების ხელმძღვანელი. 

2012-2013 წლებში სსიპ ბავშვთა და ახალგაზრდობის ეროვნული ცენტრის უფროსი. 2012-2015 წლებში – სპორტისა და ახალგაზრდობის საქმეთა მინისტრის მოადგილე. 2015 წელს იყო საქართველოს უნივერსიტეტის სამართლის ფაკულტეტის მოწვეული ლექტორი. 2015-2016 წლებში სსიპ განათლების საერთაშორისო ცენტრის აღმასრულებელი დირექტორის მოადგილე. ამავე წლებში სულხან-საბა ორბელიანის სასწავლო უნივერსიტეტის სამართლის ფაკულტეტის მოწვეული ლექტორი. 2016 წელს იყო დიასპორის საკითხებში სახელმწიფო მინისტრის მოადგილე. 2017-2019 წლებში – საქართველოს საგარეო საქმეთა სამინისტროს დიასპორასთან ურთიერთობის დეპარტამენტის დირექტორი. 2019 წელს კავკასიის უნივერსიტეტის სრული პროფესორი. 2021 წლის 1 აპრილს საქართველოს იუსტიციის მინისტრად. იუსტიციის მინისტრად დანიშვნამდე იყო საქართველოს თავდაცვის მინისტრის მოადგილე.

## რესურსები ინტერნეტში
* ბიოგრაფია საქართველოს მთავრობის საიტზე 
* საქართველოს თავდაცვის სამინისტროს საიტი 

## სქოლიო 
კატეგორია:დაბადებული 12 დეკემბერი
კატეგორია:დაბადებული 1982
კატეგორია:საქართველოს იუსტიციის მინისტრები
კატეგორია:ცოცხალი ადამიანები
ვლადიმერ პოზნერი

**ვლადიმერ პოზნერი** (; დ. 1 აპრილი, 1934, პარიზი, საფრანგეთი) — საფრანგეთში დაბადებული რუსი-ამერიკელი ჟურნალისტი. დამთავრებული აქვს მოსკოვის სახელმწიფო უნივერსიტეტი. კარიერა დაიწყო 1961 წელს. არის საფრანგეთის, აშშ-სა და რუსეთის მოქალაქე. ფლობს ინგლისურ, რუსულ და ფრანგულ ენებს.

## ბიოგრაფია
ვლადიმერ პოზნერი დაიბადა 1934 წლის 1 აპრილს ქალაქ პარიზში, რუსი-ებრაელი მამის, ვლადიმერ ალექსანდრეს ძე პოზნერისა და ფრანგი კათოლიკეს, ჟერალდინ ლუტენის ოჯახში. წყვილი მისი დაბადებიდან მალევე გაშორდა. როდესაც პოზნერი 3 თვისა იყო, დედასთან ერთად საცხოვრებლად  ნიუ-იორკში გადავიდა.

პოზნერი არის ათეისტი. მხარს უჭერს ევთანაზიასა და ერთსქესიანთა ქორწინებას, აგრეთვე ნარკოტიკული საშუალებების გაყიდვის ლეგალიზებას. 1957–1967 წლებში დაქორწინებული იყო ვალენტინა ჩემბერდჟიზე. 1969–2005 წლებში დაქორწინებული იყო ეკატერინა ორლოვაზე. 2005 წლიდან ქორწინებაშია ნადეჟდა სოლოვიოვასთან.

2006 წელს პოზნერი ვლადიმერ პუტინმა „მამულის წინაშე განსაკუთრებული ღვაწლისთვის“ დააჯილდოვა.

2021 წლის 31 მარტს მის ვიზიტს თბილისში საპროტესტო აქციები მოჰყვა. რაც გამოწვეული იყო იმით რომ მან დაარღვია ქვეყანაში დაწესებული შეზღუდვები და კომენდანტის საათი. პოზნერის თქმით, იგი საქართველოში დაბადების დღის აღსანიშნავად ჩამოვიდა. მან და მისმა თანმხლებმა პირებმა საქართველო 1 აპრილის დილის საათებში დატოვეს.

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 1934
კატეგორია:დაბადებული 1 აპრილი
კატეგორია:რუსი ჟურნალისტები
კატეგორია:ცოცხალი ადამიანები
გალდამესი

**გალდამესი** () — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლას-ენკარტასიონესის კომარკის შემადგენლობაში.  ფართობი — 44,5 კმ². მოსახლეობა — 838  კაცი (2020 წ.).

## იხილეთ აგრეთვე
* ბისკაიის მუნიციპალიტეტები

## რესურსები ინტერნეტში
* გალდამესის მუნიციპალიტეტის ოფიციალური საიტი

## სქოლიო
კატეგორია:ბისკაიის მუნიციპალიტეტები
კატეგორია:ბისკაიის ქალაქები
ბისკაიის მუნიციპალიტეტები

300px|მინი|ბისკაიის მდებარეობა ესპანეთის რუკაზე
ბისკაიის პროვინცია შედის ბასკეთის ავტონომიურ გაერთიანებაში და შედგება 112 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ბისკაიის მუნიციპალიტეტები ერთიანდებიან შვიდ კომარკაში: გრან-ბილბაო (26 მუნიციპალიტეტი), ბუსტურიალდეა-ურდაიბაი (20), ურიბე (15), არატია-ნერვიონი (15), დურანგესადო (14), ლეა-არტიბაი (12) და ლას-ენკარტასიონესი (10). 

ბისკაიის პროვინციის ფართობია 2217,2 კმ² და 2019 წლის მონაცემებით მოსახლეობის რაოდენობა შეადგენს 1 152 651 მაცხოვრებელს. დედაქალაქია ბილბაო, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია კარანსა (137,66 კმ²), ხოლო ყველაზე პატარა — ლანესტოსა (1,25 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
თორთომის ჩანჩქერი

**თორთომის ჩანჩქერი** () — ჩანჩქერი თურქეთში, ერზურუმის პროვინციაში. მდებარეობს ქალაქ ერზურუმიდან 87 კმ-ში. სიმაღლე 48 მ, სიგანე 21 მ. წარმოიქმნა XVIII საუკუნეში მდინარე თორთომისწყლის მეწყერით გადაკეტვის შედეგად. ჩანჩქერის რაიონში განვითარებულია ტურისტული ინფრასტრუქტურა.

## სქოლიო
კატეგორია:თურქეთის ჩანჩქერები
თორთომის ტბა

**თორთომის ტბა** () — ტბა თურქეთში, ერზურუმის პროვინციაში. უკავია ქედებს შორის მოქცეული დადაბლება. მდებარეობს ზღვის დონიდან 1009 მ სიმაღლეზე. ტბაზე გაედინება მდინარე თორთომისწყალი. ზედაპირის ფართობი 8 კმ². მაქსიმალური სიღრმე დაახლოებით 100 მ. ასაზრდოებს არაერთი მდინარე.

## სქოლიო
კატეგორია:თურქეთის ტბები
თუთუბო

**თუთუბო**

თუთუბოს ფოთლებიდან მიიღება მთრიმლავი ექსტრაქტები და ტექნიკური და სამედიცინო ტანინი (შეიცავს 33%-მდე ტანინებს). თრიმლით ღებავენ მატყლსა და ხალიჩებს. ფოთლებით შავად იღებება, ღეროს ქერქით — ყვითლად, ფესვის ქერქით — ყავისფრად, ნაყოფებით — წითლად. ნაყოფი შეიცავს დიდი რაოდენობით ღვინის მჟავას (ამის გამო მჟავე გემო აქვს). მის ფხვნილსა და მოუმწიფებელი ნაყოფის მარინადს ცხარე საკაზმად იყენებენ ხორცისა და თევზის კერძებისათვის (მწვადი, ლულა-ქაბაბი და სხვა). გარდა ამისა, თუთუბო ეროზიის საწინააღმდეგო ნარგაობის მნიშვნელოვანი კომპონენტია, იყენებენ ხევებისა და ხრამების გასამაგრებლად. მედიცინაში თუთუბოს ფოთლებისაგან მიღებული ტანინი გამოიყენება დამწვრობის, წყლულების, ჩირქოვანი ჭრილობების, ქრონიკული ეგზემის სამკურნალოდ, აგრეთვე პირის ღრუში გამოსავლებად ანთებითი პროცესების დროს. დასალევად ხმარობენ სისხლდენის, ფაღარათიანობის, კოლიტის დროს. აგრეთვე – კუჭის ამოსარეცხად ალკალოიდებით და მძიმე მეტალების მარილებით მოწამვლისას.

რაჭულად ეწოდება თუნთუბო, აჭარულად – თრიმლი, ინგილოურად – სუმახ.

## სქოლიო 
კატეგორია:თუთუბოსებრნი
რაფაელ გერეირუ

**რაფაელ ადელინო ჟოზე გერეირუ** (; დ. 22 დეკემბერი, 1993) — პორტუგალიელი ფეხბურთელი. გერმანიის ბუნდესლიგის მიუნხენის „ბაიერნისა“ და პორტუგალიის ეროვნული საფეხბურთო ნაკრების მოთამაშე. გერეირუს შეუძლია ითამაშოს მარცხენა მცველისა და ნახევარმცველის პოზიციაზე.

## ტიტულები
### საკლუბო
 **ბორუსია დორტმუნდი**: (3)
*გერმანიის საფეხბურთო თასი (2): 2016–17, 2020–21
*გერმანიის საფეხბურთო სუპერთასი (1): 2019

 **ბაიერნი**: (2)

* ბუნდესლიგა: 2024-25
* ფრანც ბეკენბაუერის სუპერთასი: 2025

### საერთაშორისო
 **პორტუგალია**
*უეფა-ს ევროპის საფეხბურთო ჩემპიონატი: 2016
*უეფა-ს ერთა ლიგა: 2018–19
*ფიფა-ს კონფედერაციის თასის მესამე ადგილი: 2017

### ინდივიდუალური
*უეფა-ს 21 წლამდე ფეხბურთელთა ევროპის ჩემპიონატის სიმბოლური გუნდის წევრი: 2015
*უეფა-ს ევროპის ჩემპიონატის სიმბოლური გუნდის წევრი: 2016

### მედლები
* ღირსების ორდენი

## რესურსები ინტერნეტში
*
*National team data
*
*Foot-National profile

## სქოლიო
კატეგორია:დაბადებული 22 დეკემბერი
კატეგორია:დაბადებული 1993
კატეგორია:პორტუგალიელი ფეხბურთელები
კატეგორია:კაენის ფეხბურთელები
კატეგორია:ლორიანის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
სერგეი ბოდროვი (უმცროსი)

**სერგეი სერგეის ძე ბოდროვი** (ცნობილია როგორც **სერგეი ბოდროვი-უმცროსი**; დ. , მოსკოვი, რსფსრ, სსრკ — გ. 20 სექტემბერი,  2002, კარმადონის ხეობა, ჩრდილოეთ ოსეთი, რუსეთი) — საბჭოთა და რუსი კინომსახიობი, კინორეჟისორი, სცენარისტი და ტელეწამყვანი. ხელოვნებათმცოდნეობის მეცნიერებათა კანდიდატი.

მთავარი როლი შეასრულა შემდეგ ფილმებში: „კავკასიის ტყვე“, „ძმა“, „სტრინგერი“, „აღმოსავლეთი-დასავლეთი“, „ძმა 2“ და „დათვის ამბორი“. მას მიჰყავდა ტელეპროგრამები — „Марафон-15“ და „Взгляд“, ასევე პროექტ უკანასკნელი გმირის პირველი სეზონი.

ოფიციალურად, უგზო-უკვლოდ დაკარგულად ითვლება გადამღებ ჯგუფთან ერთად, კარმადონის ხეობაში კოლკის მყინვარის ჩამოწოლის შედეგად, სადაც ფილმ „Связной“-ის (შიკრიკი) გადაღება მიმდინარეობდა.

## ბიოგრაფია 
### ბავშვობა 
სერგეი ბოდროვი-უმცროსი, 1971 წლის 27 დეკემბერს ქალაქ მოსკოვში დაიბადა. ბავშვობაში, სერგეი ბოდროვს მარტო ყოფნა უყვარდა და „საკუთარ თავს შესანიშნავად ეწყობოდა“.

### ოჯახი 
* მამა — სერგეი ბოდროვი-უფროსი (დ. 28 ივნისი, 1948) — კინორეჟისორი.
* დედა — ვალენტინა ბოდროვა — ხელოვნებათმცოდნე. სერგეი ბოდროვ-უფროსს 1976 წელს დაშორდა.
** და — ასია ბოდროვა-ბეკულოვა.
** მეუღლე — სვეტლანა ბოდროვა (სიტინა, მიხაილოვა).
*** ქალიშვილი — ოლგა ბოდროვა (დ. 24 ივლისი, 1998).
*** ვაჟიშვილი — ალექსანდრე ბოდროვა (დ. 27 აგვისტო, 2002).

## დაღუპვა 
2002 წლის 20 სექტემბერს, ფილმ "Связной"-ის (შიკრიკის) გადამღები ჯგუფი სერგეი ბოდროვის ხელმძღვანელობით, ვლადიკავკაზიდან მთების მიმართულებით დაიძრა. გადაღებები მთელი დღის განმავლობაში მიმდინარეობდა, როცა შებინდდა, ჯგუფი უკან ქალაქისკენ გამოემართა. ადგილობრივი დროით 20:08 საათზე, კოლკის მყინვარმა მოულოდნელად ჩამოწოლა დაიწყო, მყინვარის ნაშალმა მასამ რამდენიმე წუთში მთელი კარმადონის ხეობა 60 მეტრიანი ყინულისა და ქვის ფენით დაფარა.

ოფიციალური ვერსიით, ჯიმარის მთის კლდეზე ჩამოკიდებული ერთ-ერთი მყინვარი ჩამოწყდა. მყინვარის მასა კოლკის მყინვარს დაეცა, ეს უკანასკნელი კი დაიძრა ხეობის მიმართულებით 180კმ/სთ სიჩქარით, რომელმაც თან ქვა-ღორღი ჩაიტანა. მასშტაბური სამაშველო სამუშაოები რამდენიმე თვე გრძელდებოდა, მოხალისეთა და უგზო-უკვლოდ დაკარგულთა ნათესავების ჯგუფი მყინვარზე 2004 წლის თებერვლამდე დარჩა. ტრაგედიის შემდეგ, უგზო-უკვლოდ დაკარგულად ასზე მეტი ადამიანი გამოცხადდა, არც აღმოუჩენიათ სერგეი ბოდროვ-უმცროსის გვამი .

## ფილმოგრაფია 
### კლიპებში მონაწილეობა 
### სხვა 
## რესურსები ინტერნეტში 
* სერგეი ბოდროვი 
* სერგეი ბოდროვი უმცროსი — сообщество в социальной сети ВКонтакте
* Сергей Бодров-младший о себе 
* Сергей Бодров на проекте «Чапаев» 
* Первое интервью Светланы Бодровой (2017)

## სქოლიო
კატეგორია:სერგეი ბოდროვი (უმცროსი)
კატეგორია:რუსი მსახიობები
კატეგორია:უბედური შემთხვევით დაღუპულები
კატეგორია:დაბადებული 1971
კატეგორია:დაბადებული 27 დეკემბერი
კატეგორია:გარდაცვლილი 2002
კატეგორია:გარდაცვლილი 20 სექტემბერი
კატეგორია:უგზო-უკვლოდ დაკარგულები
კატეგორია:მსახიობები ანბანის მიხედვით
კატეგორია:მოსკოვში დაბადებულები
მონტეფიორე (ცთომილი)

*მონტეფიორე*' — მცირე ცთომილი №782. აღმოაჩინა ჯ. პალისამ 1914 წლის 18 მარტს ვენის ობსერვატორიაში. მანვე უწოდა სახელი ალფონს ფონ როტსშიდლის მეუღლის, კლარის სებარგ-მონტეფიორეს პატივსაცემად.

## რესურსები ინტერნეტში
* 782-ე ცთომილი

კატეგორია:ცთომილები
ტყის ანგელოზა

**ტყის ანგელოზა** () — მრავალწლოვანი ბალახოვანი მცენარე ქოლგოსანთა ოჯახისა. სიმაღლეში 2 მეტრამდეა. აქვს მსხვილი, მომრგვალოღარებიანი, ზედა ნაწილში დატოტვილი ღერო, ტოტები განლაგებულია მორიგეობით ან მოპირისპირედ. ქვედა ფოთლები გრძელყუნწიანია სამმაგფრთისებური, ფოთოლაკები კვერცხისებურია. ქოლგა მრავალი და მრავალსხივიანი. გვირგვინის ფურცლები თეთრი ან მოვარდისფრო. ყვავის და ნაყოფმსხმოიარობს ივნის-აგვისტოში. გავრცელებულია კავკასიაში, ევროპასა და მცირე აზიაში. საქართველოში გვხვდება თითქმის მთელ დასავლეთ ნაწილსა და კახეთში. იზრდება მთის შუა სარტყლიდან სუბალპურ სარტყლამდე — ტყისპირა ადგილებში, ველობებსა და მაღალ ბალახეულობაში.

## სქოლიო 
კატეგორია:ანგელოზა
აქსისი (სამშენებლო კომპანია)

**აქსისი** — დეველოპერული კომპანია საქართველოში. დაარსდა 1998 წელს. 2015 წლის მონაცემებით აქსისის მიმდინარე მშენებლობები იყო: ვაკეში – 4 ობიექტი, საბურთალოზე – 4 ობიექტი, დიდუბეში — 4, ჩუღურეთში — 1.

კომპანიის მიერ ასაშენებელი საცხოვრებელი სახლებიდან ნაწილი 2008 წელს უნდა ჩაბარებულიყო, თუმცა 2021 წლის მონაცემებით მათი დასრულება ვერ მოხერხდა. დაზარალებულთა მიერ ბინების დასრულების მოთხოვნით საპროტესტო აქციებიც იმართებოდა.

## აქსის თაუერსი 
აქსის თაუერსის პროექტი განხორციელდა კომპანია „აქსისისა“ და „საქართველოს თანაინვესტირების ფონდი“ პარტნიორობის შედეგად. გაიხსნა 2022 წლის 16 ივნისს. გახსნას ესწრებოდა როგორც საქართველოს პრემიერ მინისტრი ირაკლი ღარიბაშვილი ასევე სხვა მთავრობის წარმომადგენლებიც.

შენობის არქიტექტურული კონცეფცია სამი ძირითადი კომპონენტისგან შედგება:

* ორი იდენტური ცათამბჯენი, ტყუპი კოშკები.
* კოშკები ერთმანეთის საწინააღმდეგოდ ბრუნავენ, რაც შენობების მოძრაობის ილუზიას ქმნის.
* ერთი კოშკი მოპირკეთებულია მუქი მინით, ხოლო მეორე – ბუნებრივი თეთრი ქვით. ფერების გარდა გამოყენებულია მსუბუქი და მძიმე მასალების „დიალოგი“. ამასთან, შუშის კოშკი აირეკლება ქვის კოშკში.

აქსის თაუერსი ჯამში 41 სართულისგან შედგება: აქედან 4 მიწისქვეშაა, ხოლო 37 მიწის ზემოთ მდებარეობს. შენობის სიმაღლე 147 მეტრია. კოშკების ყოველი სართული 2 გრადუსით ტრიალებს ღერძის/ბირთვის გარშემო, რაც კოშკების ბრუნვის ილუზიას ქმნის.

## სქოლიო 
კატეგორია:საინვესტიციო კომპანიები
კატეგორია:სამშენებლო კომპანიები
ამოროტო

**ამოროტო** () — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლეა-არტიბაის კომარკის შემადგენლობაში.  ფართობი — 12,94 კმ². მოსახლეობა — 416  კაცი (2020 წ.).

## იხილეთ აგრეთვე
* ბისკაიის მუნიციპალიტეტები

## რესურსები ინტერნეტში
* ამოროტოს მუნიციპალიტეტის ოფიციალური საიტი

## სქოლიო
კატეგორია:ბისკაიის მუნიციპალიტეტები
კატეგორია:ბისკაიის ქალაქები
ანგელოზა

**ანგელოზა** () — ორ- და მრავალწლოვან მცენარეთა გვარი ქოლგოსანთა ოჯახისა. ღერო სიმაღლეში 3 მეტრამდეა, შიგნით ღრუ. ფოთლები ფრთისებრი. ყვავილები თეთრი, მოვარდისფრო ან მოყვითალო-მწვანე, შიგნით გადაკეცილი ფურცლებით, შეკრებილი არიან დიდ ქოლგად, ყვავილედის ძირში განლაგებულია მრავალფოთლიანი საბურველი. ნაყოფი ორთესლურაა, რომელიც 2 ნაწილადაა გაყოფილი. სხვადასხვა მონაცემის მიხედვით აერთიანებს 50, 80 ან 100-ზე მეტ სახეობას. უპირატესად გავრცელებულები არიან ჩრდილოეთ ნახევარსფეროში. აღსანიშნავი სახეობებია: ტყის ანგელოზა (*A. sylvestris*), დუზუნდური, იგივე სამკურნალო ანგელოზა (*A. archangelica*) და სხვ.

## სქოლიო 
*
ღრინჭოლა

**ღრინჭოლა** ან **ჭყიმი**

თუშურად ეწოდება **ლიმი**, **ჭიმი**; მთიულურად და მოხევურად – **მაყრანწალა**, **დიყინჭორა**; ფშავურად – **მაყალურწა**; ზემორაჭულად – **მაწარა**.

## სქოლიო 
კატეგორია:ჭყიმი
ქსელური ტრაფიკი

**ქსელური ტრაფიკი** ან **მონაცემთა ტრაფიკი** — მონაცემთა რაოდენობა, რომელიც მოძრაობს ქსელში დროის მოცემულ მომენტში. კომპიუტერულ ქსელებში ქსელური მონაცემები, ხშირ შემთხვევაში, ინკაფსულირებულია ქსელურ პაკეტებში, რომლებიც უზრუნველყოფენ ქსელში ჩატვირთვას. ქსელური ტრაფიკი არის ქსელური ტრაფიკის გაზომვის, მართვისა და სიმულაცისისათვის ძირითადი კომპონენტი.

* ქსელური ტრაფიკის გაზომვა — კონკრეტულ ქსელში ტრაფიკის მოცულობის და ტიპის განსაზღვრა;
* ქსელური ტრაფიკის მართვა — ქსელური ტრაფიკის გაზომვა, პრიორიტეტიზაცია, კონტროლი ან შემცირება;
* ქსელური ტრაფიკის სიმულაცია — კავშირგაბმულობის ქსელის ეფექტურობის და წარმადობის გაზომვა;
* ტრაფიკის წარმოების მოდელი — კომპიუტერული კავშირგაბმულობის ქსელებში ტრაფიკის ნაკადების ან მონაცემთა წყაროების სტოქასტიკური მოდელი.

ქსელური ტრაფიკის სწორი ანალიზი არგებს ორგანიზაციის ქსელურ უსაფრთხოებას — ქსელში მოძრავი უჩვეულო რაოდენობის ტრაფიკი შესაძლებელი იყოს შეტევის მანიშნებელი. ქსელური ტრაფიკის ანგარიშები მნიშვნელოვან ინფორმაციას იძლევიან მსგავსი შეტევებისგან თავდაცვისათვის.

ტრაფიკის მოცულობა არის სრული რესურსის ან დაწესებულების მიერ შესრულებული სამუშაოს საზომი, რომელიც ხშირად 24 საათის მასშტაბში განიხილება, და იზომება ერლანგ-საათის ერთეულში. ერლანგი არის საშუალო ინტენსიურობის ნამრავლი დროის პერიოდზე, რომელშიც მიმდინარეობდა დაკვირვება.
: ტრაფიკის მოცულობა = ტრაფიკის ინტენსიურობა × დრო

ტრაფიკის მოცულობა 1 ერლანგ-საათი შეიძლება გამოწვეული იყოს ორი წრედის უწყვეტი დაკავებულობით ერთი საათის მანძილზე, ან 2 საათის მანძილზე ერთი სანახევროდ დაკავებული წრედის მიერ. კავშირგაბმულობის ოპერატორებისათვის სასიცოცხლოდ მნიშვნელოვანია ტრაფიკის მოცულობის ცოდნა, ვინაიდან ეს პირდაპირ განსაზღვრავს მათ შემოსავალს.

კატეგორია:კომპიუტერული ქსელები
ახუპაჭი

**ახუპაჭი** — მთა საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონზე, მდინარეების კელასურისა და ამტყელის წყალგამყოფზე, მდინარე მაჭარის სათავეებში. სიმაღლე ზღვის დონიდან 1381 მ. აგებულია ნეოგენური ქვიშაქვებით, თიხებითა და კონგლომერატებით. აქვს მობტყელებული წვერო, დასავლეთი კალთა ციცაბოა, დანარჩენი — დამრეცი. შემოსილია ფართოფოთლოვანი ტყით.

## სქოლიო
კატეგორია:აფხაზეთის ავტონომიური რესპუბლიკის მთები
Vim

**Vim** (, აბრევიატურა:  — „Vi გაუმჯობესებული“) — მძლავრი ტექსტური რედაქტორი, რომელიც არსებითად არის ბილ ჯოის მიერ Unix-ისთვის დაწერილი ტექსტური რედაქტორის Vi-ს კლონი. Vim-ის ავტორია ბრამ მოლენარი, რომელმაც რედაქტორი Vim დააფუძნა Amiga-ზე პორტირებული რედაქტორ Stevie-ის საწყის კოდზე და ვერსია საჯაროდ გამოაქვეყნა 1991 წელს. Vim განკუთვნილია როგორც ბრძანებათა სტრიქონის ინტერფეისით მუშაობისათვის, ასევე ავტონომიური აპლიკაციის სახით გრაფიკული გარემოთი. Vim არის თავისუფალი და ღია საწყისი კოდის მქონე პროგრამული უზრუნველყოფა და ვრცელდება ლიცენზიით, რომელიც შეიცავს გარკვეულ საქველმოქმედო პირობებს, რომლითაც ახალისებს მომხმარებლებს, პროგრამული უზრუნველყოფის მოწონების შემთხვევაში, გაიღონ შემოწირულობა უგანდელი ბავშვებისათვის. Vim-ის ლიცენზია თავსებადია GNU GPL ლიცენზიასთან სპეციალური პირობით, რომელიც ნებას აძლევს სახეცვლილი ასლების გავრცელებაზე GNU GPL 2, ან ნებისმიერი გვიანი ვერსიის ლიცენზიის ქვეშ.

კატეგორია:DOS-ის ტექსტური რედაქტორები
ბაზალეთის პლატო

**ბაზალეთის პლატო** — მთისწინეთის პლატო საქართველოში, დუშეთის მუნიციპალიტეტში. მდებარეობს მდინარეებს არაგვსა და ნარეკვავს შორის, დუშეთის ქვაბულის სამხრეთით, სადაც დაბალმთიანი რელიეფი ვაკეში გადადის. აბსოლუტური სიმაღლეები 875–950 მ-ის ფარგლებში მერყეობს. აგებულია მეოთხეული კონგლომერატებით, რიყნარ-ქვიშნარით. დასერილია მცირე ხევებით (საკრამულოსხევი, დინასხევი, ხანათხევი). აქვს ვაკე ზედაპირი, პლატოს ჩაზნექილ ადგილზე, ზღვის დონიდან 879 მ სიმაღლეზე ბაზალეთის ტბა მდებარეობს. ბაზალეთის პლატო საკმაოდ მჭიდროდაა დასახლებული და ათვისებულია სასოფლო-სამეურნეო კულტურებისათვის. გაბატონებულია კულტურული ლანდშაფტი. ბაზალეთის პლატოს სამხრეთით, აღმოსავლეთით და დასავლეთით დაბალმთის ტყის ლანდშაფტია.

## სქოლიო
კატეგორია:საქართველოს პლატოები
ბარცხანა

**ბარცხანა** — მდინარე საქართველოში, ხელვაჩაურის მუნიციპალიტეტში. სიგრძე 8,2 კმ, აუზის ფართობი 19 კმ². სათავე აქვს მესხეთის ქედის ჩრდილო-დასავლეთ კალთაზე, მთა ახალშენის სიახლოვეს. ერთვის შავი ზღვის ბათუმის ყურეს. საზრდოობს წვიმისა და მიწისქვეშა წყლით. წყალმოვარდნები იცის მთელი წლის განმავლობაში. საშუალო წლიური ხარჯი 0,6 მ³/წმ. ბარცხანის შესართავთან აღმოაჩენილია ბარცხანის განძი. მდინარის მარცხენა ნაპირზე გაშენებულია სოფლები: მნათობი, განახლება და სამება. მდინარე ბარცხანა ბინძურდება ბათუმის ფარმაკოქიმიური ქარხნის ნახმარი წყლებით.

## სქოლიო
კატეგორია:აჭარის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
ბაკხი (მრავალმნიშვნელოვანი)

**ბაკხი** შეიძლება აღნიშნავდეს:

* ბაკხი — მთა საქართველოში
* ბაკხი — უღელტეხილი საქართველოში
ბაისუბნისხევი

**ბაისუბნისხევი** — მდინარე საქართველოში, ლაგოდეხის მუნიციპალიტეტში. მდინარე ალაზნის მარცხენა შენაკადი. სიგრძე 35 კმ, აუზის ფართობი 85 კმ². სათავე აქვს კახეთის კავკასიონის სამხრეთ კალთაზე, მსხალგორის უღელტეხილის მახლობლად, ზღვის დონიდან 2270 მ სიმაღლეზე. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმოვარდნები — ზაფხულ-შემოდგომაზე, წყალმცირეა ზამთარში. აქვს ბევრი შენაკადი, რომელთა საერთო სიგრძეა დაახლოებით 56 კმ. საშუალო წლიური ხარჯი 2,6 მ³/წმ. ზემო დინებაში მოქცეულია ლაგოდეხის ნაკრძალის ტერიტორიაზე.

## სქოლიო
კატეგორია:კახეთის მხარის მდინარეები
კატეგორია:ალაზნის შენაკადები
არიეტა

**არიეტა** () — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ურიბეს კომარკის შემადგენლობაში.  ფართობი — 14,5 კმ². მოსახლეობა — 580 კაცი (2020 წ.).

## იხილეთ აგრეთვე
* ბისკაიის მუნიციპალიტეტები

## რესურსები ინტერნეტში
* აირეტის მუნიციპალიტეტის ოფიციალური საიტი

## სქოლიო
კატეგორია:ბისკაიის მუნიციპალიტეტები
კატეგორია:ბისკაიის ქალაქები
ალექსანდარ კოლაროვი

**ალექსანდარ კოლაროვი** (დ. 10 ნოემბერი, 1985) — სერბი ფეხბურთელი. მილანის „ინტერის“ მცველი. კოლაროვმა მონაწილეობა მიიღო 2010 და 2018 წლის მსოფლიო ჩემპიონატებსა და 2008 წლის ზაფხულის ოლიმპიადაზე. კოლაროვს შეუძლია ითამაშოს როგორც ცენტრალური, ისე მარცხენა მცველის პოზიციაზე.

## ტიტულები
 **მანჩესტერ სიტი**:(6)
***პრემიერ ლიგა** (2): 2011–12, 2013–14, 
***ინგლისის ლიგის თასი** (2): 2013–14, 2015–16
***ინგლისის ასოციაციის თასი** (1): 2011
***ინგლისის სუპერთასი** (1): 2012

 **ინტერ მილანი**:(1)
* **სერია A** (1): 2020–21

## რესურსები ინტერნეტში
*
*
*Player profile on Serbian National Team page
*Manchester City F.C. Profile 

კატეგორია:დაბადებული 10 ნოემბერი
კატეგორია:დაბადებული 1985
კატეგორია:სერბი ფეხბურთელები
კატეგორია:ჩუკარიჩკის ფეხბურთელები
კატეგორია:ლაციოს ფეხბურთელები
კატეგორია:მანჩესტერ სიტის ფეხბურთელები
კატეგორია:რომას ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:მილანის ინტერის ფეხბურთელები
კატეგორია:სერია A-ს ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ბაკხი

**ბაკხი** — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს მდინარეების ენგურისა და ხუმფრერის წყალგამყოფ სვანეთის ქედის განშტოება — ჰაბკვირის ქედზე. სიმაღლე ზღვის დონიდან 3106 მ. აგებულია ზედაპალეოზოური და ტრიასული მეტამორფული თიხაფიქლებით. კლდოვანი მთაა. აქვს ძლიერ ციცაბო კალთები, ლანდშაფტი სუბნივალურია.

## სქოლიო
კატეგორია:სამეგრელო-ზემო სვანეთის მხარის მთები